Sebenico na Times Squareu: Šibenska balada sjajno zvuči u centru New Yorka! Šibenska balada zaista sjajno zvuči na Times Squareu, takozvanom 'svjetskom raskrižju' u srcu New Yorka. Naime, u Velikoj jabuci okupila se klapa Sebenico koja ovih dana nastupa u SAD-u, a kratki video njihove izvedbe na Times Squareu objavio je na Facebooku Branimir Bubica, jedan od članova.

07.02.2017, 21:05h08.02.2017, 08:14hŠibenik IN

Inače, klapa Sebenico otputovala je početkom veljače u Sjedinjene Američke Države, a prema onome što vidimo na njihovom Facebook profilu, momci se super zabavljaju. Osim šetnje po Times Squareu, objavili su i video sa NBA utakmice Knicksa i Lakersa u Madison Square Gardenu, gdje je igrao i sjajni hrvatski košarkaš Ivica Zubac.

Klapa Sebenico u SAD-u boravi u okviru mini turneje, a ovog vikenda očekuju ih dva nastupa: u petak će nastupiti u Pittsburghu, a u nedjelju u Chicagu u crkvi sv. Jeronima povodom svečane proslave Stepinčeva.

Poslušajte kako je Šibenska balada osvojila svijet.